विद्यार्थी कड़ी मेहनत कर आगे बढ़ें: बेनीवाल
बाड़मेर | समयका सदुपयोग कर विद्यार्थी कड़ी मेहनत कर आगे बढ़ें। यह बात सोमवार को राजकीय उच्च प्राथमिक विद्यालय रामपुरा गरल में आयोजित आशीर्वाद समारोह में मुख्य अतिथि सरपंच पति विशनाराम बेनीवाल ने कही। उन्होंने कहा कि लक्ष्य पाने के लिए छात्र जीवन में अनुशासन के साथ आगे बढ़ें। समारोह में अध्यक्ष चिमाराम बेनीवाल प्रधानाध्यापक प्रेमदान चारण ने छात्रों के उज्ज्वल भविष्य की कामना की। समारोह में कृष्ण कुमार सोनी, कैलाश डउकिया, खींयाराम, जोगाराम मायला, बाबूलाल डूडी, हनुमान बेनीवाल, ईश्वर सोनी अासुराम मौजूद थे।
इसी तरह राउप्रावि उदे का तला में कक्षा आठवीं का वार्षिक आशीर्वाद समारोह मनाया। सभी छात्रों का तिलक कर मुंह मीठा करवाया। समारोह में प्रधानाध्यापक मदनलाल बृजवाल, वीराराम सउ, मुकेश सोलंकी, कौशल्या खत्री और गणपत गौड़ मौजूद रहे। राउप्रावि भोमाणी सियागों की ढाणी स्थित सरस्वती मंदिर का लोकार्पण किया गया। इस दौरान आयोजित आशीर्वाद समारोह के मुख्य अतिथि कृषि वैज्ञानिक डॉ.प्रदीप पगारिया ने कहा कि कृषि क्षेत्र में भी अब अपार संभावनाएं हैं। छात्र कड़ी मेहनत कर अपना भविष्य बनाएं। उन्होंने कृषि संबंधी नई तकनीक के बारे में जानकारी दी।
रामपुरा गरल में आयोजित आशीर्वाद समारोह।
उदे का तला विद्यालय में आशीर्वाद समारोह आयोजित।
hin_Deva hin_Deva hin_Deva mai_Deva hin_Deva